Diari Oficial de la Generalitat Valenciana


Sumari del DOGV 2685, del 09-02-1996 (1996/837444)

ACORD de 5 de febrer de 1996, del Govern Valencià, pel qual es declara la urgent ocupació dels béns i drets subjectes a expedient d'expropiació forçosa de l'Ajuntament de Llíria.
----------------------------------------------------------------------------------------------------------------------------------------------------------------------------------

### Dades del document

Número de DOGV
:   2685

Data del DOGV
:   09-02-1996

Secció del DOGV
:   ALTRES DISPOSICIONS

Número del document
:   1996/837444


Data del document
:   05-02-1996

Organisme emissor
:   Conselleria d'Administració Pública

Tipus de document
:   Acord

ACORD de 5 de febrer de 1996, del Govern Valencià, pel qual es declara la urgent ocupació dels béns i drets subjectes a expedient d'expropiació forçosa de l'Ajuntament de Llíria.   
El Govern Valencià, en la reunió del dia 5 de febrer de 1996, adoptà l'acord següent:  
L'Ajuntament de Llíria, després de l'aprovació del projecte d'urbanització i el compliment de la resta dels requisits legals, va sol·licitar la declaració d'urgent ocupació dels béns i drets afectats per l'expedient d'expropiació forçosa per a l'execució del projecte d'urbanització del Portal del Pont de Vidre i del carrer d'En Joan d'àustria.  
Aquesta declaració d'urgent ocupació es justifica en les raons següents:  
El Pla General d'Ordenació Urbana de Llíria aprovat definitivament en data 25 de novembre de 1985, va establir una zona d'especial protecció per les seues característiques historicoartístiques del recinte de l'antiga ciutat medieval, pels edificis importants, restes i característiques d'aquest entorn urbà. Aquesta zona s'ha de desenvolupar mitjançant un pla especial de protecció i reforma interior, aprovat en data 25 de juliol de 1994.  
L'esmentat pla especial planteja diverses intervencions amb l'objectiu de recuperar elements històrics i artístics de Llíria, incloses en un conveni subscrit entre l'Ajuntament de Llíria i la Conselleria d'Obres Públiques, Urbanisme i Transports de la Generalitat Valenciana, i l'execució de les obres està prevista durant els exercicis de 1994, 1995 i 1996. Per tant, cal que l'Ajuntament de Llíria obtinga la disponibilitat dels terrenys quan més aviat millor ja que la seua demora podria suposar, la pèrdua del finançament corresponent i l'incompliment de l'esmentat conveni, amb el consegüent perjudici per a la corporació.  
Sotmés l'expedient a informació pública i notificada individualmente a l'afectada, aquesta ha presentat al·legacions, que van ser resoltes pel Ple de la corporació en la sessió del dia 9 de febrer de 1995.  
El tràmit del procediment s'ha fet d'acord amb la Llei d'Expropiació Forçosa i el seu reglament.  
Per tot això, fent ús de les facultats conferides pel Reial Decret 3.318/1983, de 25 d'agost, d'acord amb els articles 32 i 17 de l'Estatut d'Autonomia de la Comunitat Valenciana, en relació amb l'article 25 de la Llei de la Generalitat Valenciana 5/1983, de 30 de desembre, a proposta del conseller d'Administració Pública, el Govern Valencià  
ACORDA  
Declarar la urgent ocupació dels béns i drets subjectes a expedient d'expropiació forçosa instruït per l'Ajuntament de Llíria per a l'execució del projecte d'urbanització del Portal del Pont de Vidre i del carrer d'En Joan d'àustria.  
Llista de béns afectats  
Actuació aïllada núm. 2  
2. Projecte d'urbanització del Portal del Pont de Vidre i del carrer d'En Joan d'àustria.  
Parcel·la afectada  
Parcel·la núm. 7  
- Propietària: Josefina Guna Linares.  
- Domicili: pl. Santa Trinitat, núm. 7. Llíria  
- Superfície afectada: 110 m2.  
- Referència cadastral: 6792277. C/ d'En Joan d'àustria, s/n.  
- Construccions i plantacions: solar en part cobert en ruïna.  
- Inscripció: tom 23 de Llíria, full 37, finca 4.240, inscripció 3a.  
- Límits segons l'escriptura: a la dreta, entrant amb el carrer de la Torre de la Reina i amb la casa del senyor Miguel Faubel Bori; a l'esquerra, amb el carrer sense nom i amb la casa del senyor Julián MáÑez; al fons, amb el paller segregat de la finca matriu de la qual és part, venuda al senyor Miguel Faubel Bori.  
- Límits en l'actualitat: a la dreta entrant amb la casa del senyor Manuel Miguel Serrano Torrubia; al front amb el carrer d'En Joan d'àustria; a l'esquerra, amb el carrer sense nom que és continuació del carrer d'En Joan d'àustria; al darrere amb l'habitatge del senyor Miguel Faubel Bori i amb la torre de la muralla medieval integrada al costat de l'edifici de la senyora Carmen MáÑez Fabra.  
Aquest acord es publicarà en el Diari Oficial de la Generalitat Valenciana a l'efecte de l'article 56.2 del Reglament d'Expropiació Forçosa, perquè les persones interessades, després de publicada la llista i fins al moment d'estendre'n l'acta prèvia, puguen formular-hi, per escrit davant l'Ajuntament de Llíria, al·legacions a l'efecte de corregir les possibles errades que s'hagen produït en enunciar els béns afectats per la urgent ocupació.  
Les persones interessades podran interposar contra aquest acord que posa fi a la via administrativa, després de la comunicació prèvia preceptiva al Govern Valencià, un recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptadors des de la publicació d'aquest acord en el Diari Oficial de la Generalitat Valenciana, d'acord amb el que estableixen els articles 48, 109.c) i 110.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i els articles 37.1, 57.2.f) i 58 de la Llei Reguladora de la Jurisdicció Contenciosa Administrativa (disposicions addicionals 10 i 11 de la Llei 30/1992). Tot això, sense perjudici que les persones interessades interposen qualsevol altre recurs que consideren oportú.  
València, 5 de febrer de 1996  
El conseller secretari del Govern Valencià,  
JOSÉ JOAQUíN RIPOLL SERRANO